**Правила на играта “Карикатура за всеки” (по-долу “Играта”)**

**I. Организатори**

„ВЕКАН ГРУП” ООД ЕИК 203265066 осигурява наградата за играта „**Карикатура за всеки“**

Играта се организира от „БТВ Медиа Груп“ ЕАД, ЕИК 130081393, във връзка със популяризиране на карикатурата като модерен вариант за подарък

**II. Продължителност на Играта**

Играта стартира на 17.11.201 г. и продължава до 30.11.2021.г., включително („срок на Играта“).

**III. Механизъм и условия за участие в Играта**

Играта се провежда на фейсбук страницата на сайта: <https://ladyzone.bg> - <https://www.facebook.com/ladyzone.bg> накратко „фейсбук страницата на Ladyzone“ или „Фейсбук страницата“.

В Играта могат да участват всички физически лица, които имат личен профил във Фейсбук и участват в Играта чрез него.

На 17.11.2021 г. на фейсбук страницата на Ladyzone ще бъде публикуван 1 пост със статията и с въпрос, свързан с нея „За кой повод бихте подарили карикатура?“. Всеки желаещ да участва в Играта следва да отговори на зададения въпрос чрез публикуване на коментар с отговор под поста с въпроса до 30.11.2021 г.

Всяко лице, което отговoри правилно на въпроса, автоматично става участник в Играта и се включва за тегленето на наградата, независимо от броя на отговорите, които е дал на въпроса.

**IV. Награда**

1 бр. ваучер на стойност 200 лв., даваща право на изработка на „Карикатура“ по избор.

Наградата е осигурена и се предоставя от „ВЕКАН ГРУП” ООД

**V. Теглене на наградите, обявяване на печелившите и получаване на наградите**

Печелившият участник ще бъде избран на случаен принцип, чрез томбола, от представители на организатора на Играта, измежду всички участници, които в срока на Играта са дали верен отговор на въпроса.

Печелившият участник ще бъде обявен на 02.12.2021 г. с пост на фейсбук страницата на Ladyzone. Печелившият се индивидуализира с фейсбук профила, с който е участвал в Играта.

Представител на „ВЕКАН ГРУП” ООД или на „БТВ Медиа Груп“ ЕАД ще се свърже с печелившия участник, чрез лично съобщение до фейсбук профила, с който печелившият е участвал в Играта, като му изпрати данни за контакт с Организатора, с който печелившият участник следва да се свърже за уточняване получаването на наградата. В случай че в петдневен срок печелившият участник не се свърже със „ВЕКАН ГРУП” ООД за получаване на наградата, се счита че лицето се отказва от получаването й, като на негово място ще бъде изтеглен друг печеливш.

Организаторът на Играта не отговаря за предоставянето на наградата от страна на „ВЕКАН ГРУП” ООД, включително, но не само, в случай че печеливш участник не се свърже с „ВЕКАН ГРУП” ООД за получаването й в срок, наградата не може да бъде предоставена и/или използвана поради невъзможност на „ВЕКАН ГРУП” ООД и/или на печелившия участник, невалиден/неточен фейсбук профил, предоставяне на неточни лични данни, неспазване на настоящите правила, или поради наличието на технически или други пречки, свързани с конкретния печеливш или причини, извън контрола на организатора на Играта.

Наградата не може да бъде заменяна за парична или каквато и да е друга равностойност в продукти или услуги.

**VI. Други условия**

Участник, който в подаден отговор или по друг начин публикува на фейсбук страницата на Ladyzone материал или текст, чието съдържание противоречи на разпоредбите на действащото законодателство, с непристойно или обидно съдържание или със съдържание, противоречащо на нормите на морала и добрия тон, може да бъде дисквалифициран от участие в Играта и/или лишен от спечелена награда, и материалът/текстът му да бъде изтрит.

С участието си в Играта, участникът се съгласява личните му данни, предоставяни от него във връзка с участието му в Играта съгласно настоящите правила, да бъдат обработвани от организатора на Играта, в качеството му на администратор на лични данни, за целите на участието на съответното лице в Играта.

С участието си в Играта чрез отговор на зададения въпрос се счита, че участниците са запознати, приемат и се задължават да спазват условията на настоящите правила. В случай че печеливш участник е лице под 18-годишна възраст, контактът със „ВЕКАН ГРУП” ООД за получаване на наградата следва да се извърши от родител или настойник на същото.

Право на участие в Играта нямат служители на организатора на Играта или на „ВЕКАН ГРУП” ООД и членове на техните семейства (деца, родители и съпрузи). В случай че такова лице бъде изтеглено за печеливш в Играта, то няма да се взема предвид и на негово място ще бъде изтеглен друг печеливш.

Настоящите правила се публикуват на фейсбук страницата на Ladyzone, като „БТВ Медиа Груп” ЕАД си запазва правото да променя правилата, датите на началото и края на Играта, като задължително уведомява последователите на фейсбук страницата на Ladyzone за промените. Промените влизат в сила от публикуването им.